Nagy összegű közbeszerzést nyert a 4iG | Magyar Nemzet	Nagy összegű közbeszerzést nyert a 4iG | Magyar Nemzet
A cikk emailben történő elküldéséhez kattintson ide, vagy másolja le és küldje el ezt a linket: https://magyarnemzet.hu/gazdasag/nagy-osszegu-kozbeszerzest-nyert-a-4ig-2-7762256/
2020. február 10. hétfő 10:25
Az Állami Egészségügyi Ellátó Központ (ÁEEK) versenyújranyitással megindított központosított közbeszerzési eljárásán a 4iG Nyrt. ajánlatát nyertesként hirdették ki – közölte az informatikai társaság a Budapesti Értéktőzsde (BÉT) honlapján hétfőn.
A közlemény szerint az Egészséges Budapest projektben résztvevő intézmények részére routerek cseréje volt a közbeszerzési eljárás tárgya.
A szerződéskötési moratórium február 13-án jár le.
Az eljárás összértéke 754,5 millió forint plusz áfa.
Az Egészséges Budapest Programban fővárosi és Pest-megyei kórházak, országos intézetek és szakrendelők diagnosztikai és terápiás műszerparkjai, valamint informatikai eszközei újulnak meg 2026-ig. A program megvalósítására csak az idei évben 40 milliárd forintot fordít majd a kormány.
A szerződéskötést követően a 4iG Nyrt. az Egészséges Budapest projekt intézményeiben – 11 országos gyógyintézet, 13 társkórház és 32 szakrendelő – végzi az adatkapcsolati és router eszközök bővítését, illetve cseréjét, továbbá az új hálózati eszközök meglévő rendszerekhez történő integrálását, valamint tesztelését és beüzemelését is – olvasható a társaság közleményében.
A 4iG Nyrt. már 2019. decemberében is több alkalommal nyert az ÁEEK verseny-újraindításával megindított központosított közbeszerzési eljárásán. Az informatikai társaság tavaly december 9-én tette közzé a BÉT honlapján, hogy szerződéskötés után az ÁEEK Egészséges Budapest projektben résztvevő 25 intézményének a 4iG szállítja és telepíti majd a műtéti napló beszédleíró szoftvereket. Az eljárás összértéke 1,46 milliárd forint plusz áfa.
Ezt követően pedig december 12-én jelentették be, hogy a szerződéskötést követően az ÁEEK Egészséges Budapest projektben résztvevő 25 intézménye részére a 4iG Nyrt. építi ki a wifi-rendszert. az eljárás összértéke 1,37 milliárd forint plusz áfa.
Címkék: 4ig nyrt.Állami Egészségügyi Ellátó KözpontBudapesti Értéktőzsdeeljárásközbeszerzéspályázattájékoztatás